GLOBAL ปังสุด! กำไร Q3 โตแกร่ง หลังลุยขยายสาขา-เฮ้าส์แบรนด์ทำเงิน
GLOBAL ปังสุด! กำไร Q3 โตกระฉูด 34% มาที่ 284.21 ลบ. จากปีก่อนมีกำไร 211.37 ลบ. หลังมีกำไรเพิ่มขึ้นจากการผลักดันสินค้าเฮ้าส์แบรนด์-เปิดสาขาเพิ่ม 8 สาขา ขณะที่งวด 9 เดือนแรกมีกำไร 1.15 พันลบ. เพิ่มขึ้น 67% จากปีก่อนมีกำไร 691.49 ลบ.
11 พ.ย. 2559

บริษัท สยามโกลบอลเฮ้าส์ จำกัด (มหาชน) หรือ GLOBAL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 284.21 ล้านบาท หรือมีกำไรสุทธิ 0.0777 บาทต่อหุ้น เพิ่มขึ้น 34% จากช่วงเดียวกันของปีก่อนที่มีกำไรสุทธิ 211.37 ล้านบาท หรือมีกำไรสุทธิ 0.0578 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีอัตรากำไรขั้นต้นต่อรายได้จากการขายเพิ่มสูงขึ้นจากการดำเนินกลยุทธ์ผลักดันสินค้าเฮ้าส์แบรนด์-เปิดสาขาเพิ่มจำนวน 8 สาขา
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.15 พันล้านบาท หรือ 0.315  บาทต่อหุ้น เพิ่มขึ้น 67% จากช่วงเดียวกันของปีก่อนที่มีกำไรสุทธิ 691.49 ล้านบาท หรือ 0.189 บาทต่อหุ้น